b'\n_START_ARTICLE_\nReagens boca\n_START_PARAGRAPH_\nReagens boca je staklena posuda od prozirnog ili tamnog stakla, uskog grla, s ubru\xc5\xa1enim \xc4\x8depom. U boci se dr\xc5\xbee reagensi potrebni za analizu. Na prednjoj strani boce nalazi se naljepnica na kojoj je ozna\xc4\x8den kemijski sastav reagensa. Prilikom izlijevanja otopine iz boce naljepnica mora biti na gornjoj strani da se ne o\xc5\xa1teti. Boce koje nemaju naljepnicu ne smiju se rabiti zbog toga \xc5\xa1to ne znamo koja je teku\xc4\x87ina u boci. Ako se rabe dvije reagens-boce ili vi\xc5\xa1e njih treba paziti da se \xc4\x8depovi ne zamjene jer \xc4\x87e u protivnom do\xc4\x87i do zaga\xc4\x91ivanja reagensa. \xc4\x8cep se odla\xc5\xbee na radnu plohu stola okrenut na svoju naj\xc5\xa1iru plohu.'